text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةالسيادة التونسيةالكومسيون المالي الجديد: أجانب أعضاء لجنة القيادة بالبنك المركزي
text.text_idx: #000006
text.text: الكومسيون المالي الجديد: أجانب أعضاء لجنة القيادة بالبنك المركزي
text.text_idx: #000007
text.text: في إحدى النقاشات القومية تجبدت حكاية وقفتلي مخي وهي هيئة القيادة بالبنك
  المركزي التونسي الهيئة البية متواجدين فيها أجانب و هذا خربشلي مخي شوية.
text.text_idx: #000009
text.text: مشيت لموقع البنك المركزي التونسي نلقا انو اسمها الكامل هوا “لجنة قيادة الدراسات الاستراتيجية و اعادة بناء و تنمية الاقتصاد التونسي” اي انها عمليا المشرف الأعلى على التخطيط الاقتصادي التونسي.و تتألف اللجنة من 16 عضوًا ، بمن فيهم وزير الاقتصاد وممثل عن رئاسة الحكومةو أساتذة من الجامعة التونسية والبنك المركزي التونسي. كما تضم اللجنة عدد من الأجانب وهم:1 – السفير الفرنسي بتونس،2 – ممثلين عن المنظمة الأوروبية euromed-مرسيليا3 – ممثلين عن منظمة FEMISE 4 – الإدارة العامة للخزانة الفرنسية5 – وفد من الاتحاد الأوروبي.
text.text_idx: #000010
text.text: تأسست هذه اللجنة عام 2014 و تواصل نشاطها لليوم منذ 5 سنوات بشكل علني و لم يثر حولها أي سؤال في مداولات مجلس نواب الشعب أو الإعلام التونسي و ربمى باستثنائات قليلة كما لم تثر سوى فئة محدودة من الرأي العام التونسي. و تهدف هذه اللجنة التي إعتبرها البنك المركزي “لجنة توجيهية”، إلى إجراء تفكير معمق بهدف إقتراح رؤية متوسطة الأجل للإقتصاد الوطني. ولتحقيق هذه الغاية ناقشت اللجنة محاور تتعلق ب: التحولات الهيكلية للمخطط التنموي، وتعزيز مرونة الاقتصاد الشامل والإندماج المالي، خطط الإصلاح الاستراتيجي القصير والمتوسط وطويل الأجل ، وبرنامج التنمية لمدة خمس سنوات 2015-2020.
text.text_idx: #000011
text.text: رابط مصدر المعلومة من الموقع الرسمي للبنك المركزي التونسي:
text.text_idx: #000012
text.text: – يعني انو تقريبا نصف أعضاء لجنة قيادة الاقتصاد التونسي هوما أجانب فرانسيس اولا و أوروبيين ثانيا. لهنا من غير ما نقعد نذكر فيكم انو التمثيل التونسي متاع محافظ البنك المركزي و وزير المالية و وزير الاقتصاد و الجامعيين التوانسا و ممثل الحكومة دورهم سينحصر في تنظيم الاستقبالات وصبان الماء على اليدين. و لازم نكونو صادقين مع رواحنا في هذه اللجنة العظيمة الموقرة الي سيقتصر دور التونسيين فيها على الخدمة و التشجيع و التصفيق إن أمكن.
text.text_idx: #000013
text.text: لأساس.. اللجنة هذي تعملت من عام 2014 قبل النتخابات و تخدم تويكا عندها 5
  سنين علنا و عادي لم يثر حولها أي سؤال بل عادية تماما. الإعلام التونسي
  بكلو تقريبا ما أشارلهاش اصلا (ممكن فما استثنائات ضعيفة) و الرأي العام
  متحركش ومتقلقش منها و ماقلقت حد.
text.text_idx: #000014
text.text: أنا الحق سمعت بيها و تلفت لأنو
  اعتبرتها عادية علخر في وضعنا الحالي الفاقد لكل القيم والمعطل روحيا لكن
  للأمانة كنت نحسابها لجنة استشارية و مساعدة و تتركب من اخصائيين لكن تبين
  انها سياسية بإمتياز و كيف ركزت نلقا انو فرانسا ممثلة فيها بكل قوة و
  بتمثيل حكومي مباشر و للنا فهمت انو الأمر أعمق من المساعدة التقنية، الأمر
  يتعلق بالتحكم الناعم عبر النصايح الملزمة.
text.text_idx: #000015
text.text: الحكاية هذي ذكرتني
  بالكومسيون المالي في القرن 19 الي سبق الاستعمار ب13 عام، وكانت مهمتو
  التحكم في المالية العمومية بالكامل حسب التقريب و كان مجال تنافس فرانساوي
  اوروبي و كان استكمال للمعاهدات و الاتفاقيات المذلة و استمرار للانهيار
  السيادي من عام 1814.
text.text_idx: #000016
text.text: في وضع مماثل عندنا تويكا كومسيون اقتصادي و
  كيف سابقو فانو يمثل الإذلال و الإعتداء على السيادة التونسية بكل صراحة و
  موافقة تونسية كاملة و هاو 5 سنين تعداو و مليون قضية اثارت الرأي العام
  اما هذا مامسهاش ابدا و لم يقلق احدا و الاهم انو ممكن حد مافيبالو بيه لنو
  مسألة سيادية و لذا فانو حد مهتم بيها.
text.text_idx: #000017
text.text: للنا بالرسمي تظهر المسألة
  السيادية التونسية تافهة و بلا تأثير في الرأي العام و النخبة و قيمتها
  ماتسوا شي قدام القضايا الاجتماعية الجنسية الدينية. بالرسمي السيادة
  التونسية متوكلش الخبز ( حسبرأي المتسولين) و ماتدخلش الجنة (حسب راي
  الموسوسين دينيا) و ماتعطيش الحريات الفردية (حسب رأي الأعتقنيين) و لذا
  فانها تافهة و لا قيمة لها عند المؤثرين في الرأي العام.
text.text_idx: #000018
text.text: أن أقول او هل ممكن لي القول بأن السيادة مقدسة و انها تسبق الماكلة،
  الشرب، الرفاه الاجتماعي، الحريات الجنسية و المظاهر الدينية... حسب
  رأيكم هل اني انجم نقول انو السيادة التونسية هي أهم قضية تونسية و على
  جالها يرخص كل شي و يهون كل شي و انو اي مقدس ثاني يتراجع قدامها. هل من الممكن انكم تسمعوني؟ هل من الممكن انكم تصدقوني؟ هل من الممكن انكم تفهمو تتطعمو و توافقو على هذا المبدأ؟
text.text_idx: #000019
text.text: الحق، الحق أقول.. ربي ماهوش بش يخزرلنا و يرأف بينا
  لأنو أحنا فاقدين للأساس الإنساني الديني القومي الي هو الروح. لأن الروح
  التونسية معطلة تماما و مشلولة علخر ولذا فإنو قضيتها الأولى و المبدئية
  السيادة مغيبة متفهة و متلفة في الوعي التونسي.
text.text_idx: #000021
text.text: انتهاك سيادة الأمة هو فعل مماثل لإغتصاب الأم قدام أولادها. و تونس أمنا
  تغتصب قدامنا من 170عام وأكثر من طرف الفرانسيس و الأوروبيين لكننا نهتم
  لكمية الماكلة أكثر من شرف امنا! و نبدو نتمسكنو، نتذللو، نتذوبلو كيما
  المتسولين على جال القروض و المنح و المساعدات الأجنبية (الإختلاف التونسي
  هو حول جنسية المانحين). في تجاهل كامل للكرامة، الأنفة، الخشم، العزة،
  الحرية و كل ماهو عالي و عظيم و سامي و مجيد في الحياة.
text.text_idx: #000023
text.text: التونسي الحالي المنحط يعتبر السيادة بكل معانيها ترف سياسي ولذا فإنو يهتم
  بتحصيل الخبزة عبر إمتهان العهر الإقتصادي المتمثل في السياحة و معاه
  العهر المالي المتمثل في القروض و طلب المساعدة و كيف نعجزو على تلبية
  احتياجاتنا نرضخو بكل طيبة خاطر للتحكم الأجنبي.
text.text_idx: #000024
text.text: الإشكال إنو هذا
  العقل يطالب بالسيطرة على الثروات الباطنية و هو مخلي السيادة منتهكة
  ومافهمش انو مستحيل يسيطر على الثروات التونسية دون خوض معركة السيادة
  التامة و المطلقة و إنو التحرر من النهب أو الإستغلال الأجنبي لثرواتنا هو
  نتيجة لتحررنا التام من التدخل الأجنبي أي لإسترجاع أو تحقيق السيادة
  التونسية الكاملة.
text.text_idx: #000025
text.text: إستقلالنا الشهير مكملش أبدا و ووقع التراجع في
  برشا حجات فيه، و حاليا نعانيو من وضع مشابه لماقبل الإستعمار و لذا فإنو
  لازم نرجعو للأساسيات الي ضاعت و أولها السيادة.
text.text_idx: #000026
text.text: كقيمة عليا سياسية و إقتصادية و إجتماعية تقتضي منا أحنا التوانسة انو
  نقودو إقتصادنا حسب معارفنا و مواردنا و إنو نعتمدو إعتماد تام ومطلق على
  ذواتنا في توفير إحتياجاتنا و لهنا بالذات لازمنا نسترجلو لأول مرة من 170
  عام و نبطلو الإقتراض من الخارج.
text.text_idx: #000028
text.text: القومية التونسية قبل ماتكون حركة سياسية هي حركة بعث روحي للأمة لأجل
  النهوض بيها من الحضيض للقمة و البعث الروحي يتطلب التضحيات العامة الموجعة
  و القوية و بالنسبة لتونس فإنو محتاجين لتبطيل عادة الإقتراض للأبد و هذا
  من الأولويات السياسية للحزب القومي التونسي في برنامجو السياسي.
text.text_idx: #000030
text.text: الكلام هذا الكل رغم انو ماصت و متطرف أو مجنون فهو مبدئي بنسبة للقومية التونسية ولا نقاش فيه مهما كانت الظروف و السياقات.
text.text_idx: #000032
text.text: إلى السيادة المالية اساس السيادة السياسية التونسية.
text.text_idx: #000033
text.text: صورة مأخوذة من الموقع الرسمي للبنك المركزي التونسي
text.text_idx: #000034
text.text: السيادة التونسية
text.text_idx: #000035
text.text: مسألة السيادة و القومية التونسية
text.text_idx: #000036
text.text: الاستهتار بالقيم القومية العليا: السيادة التونسية
text.text_idx: #000037
text.text: جذور النفوذ الفرنسي الأوروبي في تونس
text.text_idx: #000038
text.text: من المطالبة بالإعتذار الى تجريم الإستعمار
text.text_idx: #000040
text.text: تنبيه: رد الحزب القومي التونسي على بيان البنك المركزي حول "لجنة القيادة" - الحزب القومي التونسي
  تنبيه: عريضة شعبية ضد وجود أجانب بلجنة قيادة الإقتصاد التونسي - الحزب القومي التونسي
text.text_idx: #000042
text.text: الموقع الإلكتروني
text.text_idx: #000046
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000048